ai4bharat/Pralekha huggingface dataset:
மனித வள மேம்பாட்டு அமைச்சகம்
உலகில் இதுவரை நடந்திராத ஆன்லைன் ஹேக்கத்தான் போட்டியின் மாபெரும் இறுதிப் போட்டியில், பிரதமர் திரு.நரேந்திரமோடி, 1 ஆகஸ்ட், 2020 அன்று காணொளிக் காட்சி வாயிலாக உரையாற்ற உள்ளார்
உலகில் இதுவரை நடந்திராத ஆன்லைன் ஹேக்கத்தான் போட்டியின் மாபெரும் இறுதிச் சுற்றில், பிரதமர் திரு.நரேந்திரமோடி, 1 ஆகஸ்ட், 2020 அன்று இரவு 7 மணிக்கு, காணொளிக்காட்சி மூலம் உரையாற்ற உள்ளார். இன்று இத்தகவலை தெரிவித்துள்ள மத்திய மனிதவள மேம்பாட்டுத்துறை அமைச்சர் திரு.ரமேஷ் பொக்ரியால் ‘நிஷாங்க்’, ஸ்மார்ட் இந்தியா ஹேக்கத்தான் 2020 போட்டியின், மாபெரும் இறுதிச்சுற்று, 2020 ஆகஸ்ட் 1 முதல் 3ம் தேதி வரை நடைபெற உள்ளது என்றார். இந்த ஹேக்கத்தான் போட்டி, மத்திய அரசின் மனிதவள மேம்பாட்டுத் துறை, அகில இந்திய தொழில்நுட்பக் கல்விக் கவுன்சில், பெர்சிஸ்டன்ட் சிஸ்டம்ஸ் மற்றும் ஐ4சி ஆகியவற்றின் சார்பில் ஏற்பாடு செய்யப்பட்டுள்ளது.
ஸ்மார்ட் இந்தியா ஹேக்கத்தான் போட்டிகள் குறித்து, மத்திய மனிதவள மேம்பாட்டுத் துறை அமைச்சர் ரமேஷ் பொக்ரியால் ‘நிஷாங்க்’ தலைமையில் இன்று நடைபெற்ற உயர்மட்டக்குழு கூட்டத்தில், இதுவரை நடத்தப்பட்ட ஹேக்கத்தான் போட்டிகளின் சாதனைகள் குறித்து விவாதிக்கப்பட்டது. கூட்டத்தில் பேசிய மத்திய அமைச்சர், ஸ்மார்ட் இந்தியா ஹேக்கத்தான் போட்டிகள், நாடு எதிர்நோக்கும் சவால்களைக் களைவதற்கான, புதிய மற்றும் இடையூறு விளைவிக்கும் டிஜிட்டல் தொழில்நுட்பp புதுமைகளை அடையாளம் காண்பதற்கான ஒரு தனித்தன்மை வாய்ந்த முன்முயற்சி என்றார். ஸ்மார்ட் இந்தியா ஹேக்கத்தான் 2020-க்காக, மாணவர்களின் சிந்தனைகளைத் தேர்வு செய்வதற்கான கல்லூரிகள் அளவிலான முதற்கட்டப் பணி, கடந்த ஜனவரி மாதமே நடத்தப்பட்டு, கல்லூரி அளவில் வெற்றிபெற்ற அணிகள் மட்டுமே, தேசிய அளவிலான ஸ்மார்ட் இந்தியா ஹேக்கத்தான் சுற்றுக்கு தகுதி பெற்றனர்.
கோவிட்-19 பெருந்தொற்றைக் கருத்தில் கொண்டு, ஸ்மார்ட் இந்தியா ஹேக்கத்தான் 2020-இன் இறுதிச்சுற்று, நாடு முழுவதிலுமிருந்து பங்கேற்ற போட்டியாளர்கள் அனைவரையும் ஒருங்கிணைக்கும் விதமாக, பிரத்யேகமாக உருவாக்கப்பட்ட ஆன்லைன் முறையில் நடத்தப்பட உள்ளதாக, திரு.பொக்ரியாபல் தெரிவித்தார். இந்தாண்டு போட்டியில், மத்திய அரசின் 37 துறைகள், 17 மாநில அரசுகள் மற்றும் 20 தொழில் நிறுவனங்களின் சார்பில் வரப்பெற்ற 243 கண்டுபிடிப்புகளில், 10,000-க்கும் மேற்பட்ட மாணவர்கள் போட்டியிடுவதாக அவர் கூறினார். ஒவ்வொரு கண்டுபிடிப்புக்கும் ரூ.1,00,000 வழங்கப்படுவதுடன், போட்டியில் வெற்றிபெறும் மாணவர்களின் கண்டுபிடிப்புகளுக்கு 1வது, 2வது மற்றும் 3வது பரிசாக முறையே, ரூ.1,00,000, ரூ.75,000 மற்றும் ரூ.50,000 வழங்கப்படும்.
ஸ்மார்ட் இந்தியா ஹேக்கத்தானின் விளைவாக, இன்று வரை சுமார் 331 முன்மாதிரிகள் உருவாக்கப்பட்டிருப்பதுடன், 71 புதிய தொழில்கள் தொடங்குவதற்கான நடவடிக்கைகள் மேற்கொள்ளப்பட்டு வரும் வேளையில், 19 புதிய தொழில்கள் வெற்றிகரமாக பதிவு செய்யப்பட்டுள்ளன. மேலும் 39 முடிவுகள், பல்வேறு துறைகளுக்கு ஏற்கனவே அனுப்பப்பட்டிருப்பதோடு, 64 சாத்தியமான தீர்வுகளை மேம்படுத்துவதற்காக நிதியுதவியும் வழங்கப்பட உள்ளது.
நம் நாட்டில் புதுமைக் கலாச்சாரத்தை ஊக்குவிப்பதற்காக, பள்ளிக்கூட அளவிலேயே புதுமைக் கண்டுபிடிப்பு முயற்சிகளைத் தொடங்குவதுடன், இந்த நோக்கத்தை செயல்படுத்த அடல் மெருகூட்டு ஆய்வகங்களையும் ஏற்படுத்த வேண்டும் என அமைச்சர் தெரிவித்தார். அத்துடன், பள்ளி மற்றும் பொறியியல் கல்லூரி மாணவர்களுக்கான பாடத்திட்டத்தில் ஒருங்கிணைப்பு ஏற்படுத்தப்பட வேண்டும்.
கூடுதல் விவரங்களுக்கு,
https://www.sih.gov.in/இணையதளத்தைக்காணவும்
உள்நாட்டு விமானப் போக்குவரத்து அமைச்சகம்
கஜுரஹோவில் ஹெலி உச்சி மாநாடு 2023, உடான் 5.2 ஆகியவற்றை திரு ஜோதிராதித்ய எம் சிந்தியா தொடங்கி வைத்தார்
மத்தியப் பிரதேச மாநிலம் கஜுரஹோவில் 2023-ம் ஆண்டுக்கான ஹெலி உச்சி மாநாட்டை மத்திய விமானப் போக்குவரத்து மற்றும் எஃகுத் துறை அமைச்சர் ஜோதிராதித்ய சிந்தியா இன்று தொடங்கி வைத்தார். இந்த நிகழ்வின் போது ஆர்.சி.எஸ் உடான் 5.2 மற்றும் ஹெலிசேவா-செயலியையும் திரு சிந்தியா அறிமுகப்படுத்தினார்.
மத்தியப் பிரதேச அரசு, பவன் ஹான்ஸ் லிமிடெட் மற்றும் இந்திய வர்த்தக மற்றும் தொழில்துறை கூட்டமைப்பு  ஆகியவற்றுடன் இணைந்து சிவில் விமானப் போக்குவரத்து அமைச்சகத்தால் 5 வது ஹெலிகாப்டர் மற்றும் சிறிய விமான உச்சிமாநாடு  ஏற்பாடு செய்யப்பட்டது. “கடைசிப்பகுதியையும் அடைதல்:ஹெலிகாப்டர்கள் மற்றும் சிறிய வகை விமானம் மூலம் மண்டலப் போக்குவரத்து தொடர்பு” என்பது இந்த நிகழ்வின் மையப்பொருளாகும். நிகழ்வில் ஒரு தொடக்க அமர்வும், அதைத் தொடர்ந்து ஒரு தொழில்நுட்ப அமர்வும் இருக்கும். உச்சிமாநாட்டின் பரந்த நோக்கங்கள் பின்வருமாறு:
இந்திய ஹெலிகாப்டர் மற்றும் சிறிய விமானத்துறையின் வளர்ச்சி பற்றி விவாதிக்க அனைத்து தொழில் பங்கேற்பாளர்களுக்கும், கொள்கை வகுப்பாளர்களுக்கும் ஒரு பொதுவான தளத்தை அளித்தல்.
தொலைதூர மற்றும் மலைப்பாங்கான நிலப்பரப்பில் உடான் திட்டத்தின் நோக்கத்தை அதிகரித்தல் மற்றும் நாட்டின் கிராமப்புறத்திலிருந்து நகர்ப்புற இணைப்பை விரிவுபடுத்துதல்.
தடையற்ற சேவைகளை வழங்குவதன் மூலம் தற்போதுள்ள மற்றும் சாத்தியமான சுற்றுலாத் தலங்களைக்கொண்ட இடங்களுக்கு ஹெலிகாப்டர் மற்றும் சிறிய விமான இணைப்பை மேம்படுத்துதல்.
நாட்டின் சிவில் விமானப் போக்குவரத்துத் துறை கடந்த 9 ஆண்டுகளில் ஜனநாயக மயமாக்கப்பட்டுள்ளது. விமான நிலையங்களின் எண்ணிக்கையுடன், விமானங்களின் எண்ணிக்கை மற்றும் சந்தை அளவிலும் மிகப்பெரிய விரிவாக்கம் ஏற்பட்டுள்ளது. இந்த விரிவாக்கத்தில் பெருநகர விமான நிலையங்கள் மற்றும் பெரிய விமான நிறுவனங்கள், சிறுநகர விமான நிலையங்கள், சிறிய விமான நிறுவனங்கள் மற்றும் ஹெலிகாப்டர்களைப் போலவே முக்கியமானவை என்று அமைச்சர் திரு ஜோதிராதித்ய சிந்தியா தெரிவித்தார்.
மேலும் அவர் கூறுகையில், "இன்று ஹெலிகாப்டர்களுக்கான உடான் 5.2 அறிமுகம் செய்யப்பட்டுள்ளது, இதன் கீழ் வி.ஜி.எஃப்  அதிகரித்துள்ளது, கட்டண வரம்பு குறைக்கப்பட்டுள்ளது. இதனுடன், ஹெலிசேவாவின் ஒற்றைச் சாளர சேவை தளமும் தொடங்கப்பட்டுள்ளது. இதன் மூலம், உங்கள் மொபைலில் ஏ.டி.சி.யின் அனைத்து ஒப்புதல்களையும் பெற முடியும்.
இந்த நிகழ்வின் போது ஹெலி-சேவா மொபைல் பயன்பாட்டையும் திரு சிந்தியா அறிமுகப்படுத்தினார். ஹெலிசேவா போர்ட்டல் என்பது டிஜிட்டல் இந்தியாவின் கீழ் சிவில் விமானப் போக்குவரத்து அமைச்சகத்தின் ஒரு முன்முயற்சியாகும். ஹெலிகாப்டர் ஆபரேட்டர்களுக்கும் மாவட்ட அதிகாரிகளுக்கும் இடையே சூழல் அமைப்பை உருவாக்குவதற்கான பொதுவான தளத்தை ஏற்படுத்துகிறது. ஏற்றுதல், உள்ளடக்கம், செயல்பாடு ஆகியவற்றில், இந்த மொபைல் பயன்பாடு, பயனர் அனுபவத்தின் அடிப்படையில் மிகவும் வசதியாக இருக்கும்.
இந்தியாவில் ஹெலிகாப்டர் மற்றும் சிறிய ரக விமானத் துறையை மேம்படுத்துவதற்காக பவன் ஹன்ஸ் மற்றும் ஜெட்சர்வ் இடையே புரிந்துணர்வு ஒப்பந்தம் கையெழுத்தானது.
பிரதமர் அலுவலகம்
சந்திரப்பூர் மக்களவை உறுப்பினர் திரு பாலுபாவ் நாராயணராவ் தனோர்கா மறைவுக்கு பிரதமர் இரங்கல்
சந்திரப்பூர் மக்களவை உறுப்பினர் திரு பாலுபாவ் நாராயணராவ் தனோர்கா மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
"சந்திரப்பூர் மக்களவை உறுப்பினர் திரு பாலுபாவ் நாராயணராவ் தனோர்கா அவர்களின் திடீர் மறைவு வேதனை அளிக்கிறது. ஏழைகளுக்கு அதிகாரமளிப்பதிலும், மக்களுக்கு சேவையாற்றுவதிலும் அவர் அளித்த உன்னத பங்களிப்பு என்றும் நினைவுகூரத்தக்கது. அவரது குடும்பத்தினருக்கும், ஆதரவாளர்களுக்கும் எனது ஆழ்ந்த இரங்கலைத் தெரிவித்துக் கொள்கிறேன். ஓம் சாந்தி "
நிலக்கரி அமைச்சகம்
இந்தியா மற்றும் இந்தோனேசியாவுக்கு இடையேயான நிலக்கரிக்கான கூட்டு பணிக்குழுவின் ஐந்தாவது கூட்டம் 2020 நவம்பர் 5 அன்று நடைபெறும்
இந்தியா மற்றும் இந்தோனேசியா ஆகிய நாடுகளுக்கு இடையேயான நிலக்கரிக்கான கூட்டு பணிக்குழுவின் ஐந்தாவது கூட்டம் 2020 நவம்பர் 5 அன்று நடைபெறும்.
கொவிட் பெருந்தொற்றின் காரணமாக நடைமுறையிலுள்ள பயணக் கட்டுப்பாடுகளைக் கருத்தில் கொண்டு புது தில்லியிலிருந்து இந்த காணொலி கூட்டத்தை இந்தியா நடத்துகிறது.
இந்திய அரசின் நிலக்கரி அமைச்சகத்தின் கூடுதல் செயலாளர் திரு வினோத் குமார் இந்திய தரப்பிலிருந்து இந்த கூட்டத்திற்கு தலைமை வகிப்பார். இந்தோனேசிய தரப்பிலிருந்து இந்தோனேசிய குடியரசின் எரிசக்தி மற்றும் கனிம வள அமைச்சகத்தின் கனிமங்கள் மற்றும் நிலக்கரி தலைமை இயக்குநர் டாக்டர் ரித்வான் ஜமாலுதீன் தலைமை தாங்குவார்.
நிலக்கரி துறையில் இந்தியா செய்துள்ள சீர்திருத்தங்கள், வர்த்தக நிலக்கரி சுரங்கங்களை இந்தியாவில் கண்டறிதல், இந்தத் துறையில் ஆராய்ச்சி ஆகியவற்றைக் குறித்து இக்கூட்டம் கவனம் செலுத்தும்.
வர்த்தக வாய்ப்புகளை கண்டறிவதற்காக இரு நாடுகளின் தொழிற்சாலைகளுக்கிடையேயான கலந்துரையாடலும் நடைபெறும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666177
----
(Visitor Counter : 115
குடியரசுத் துணைத் தலைவர் செயலகம்
நாட்டின் ஒற்றுமையை வலுப்படுத்தி, பிரிவினை சக்திகளுக்கு எதிராக மக்கள் போராட வேண்டும்: குடியரசு துணைத் தலைவர்
மதம், பகுதி, மொழி, சாதி, இனம் அல்லது நிறத்தின் அடிப்படையில் சமுதாயத்தை பிரிக்க நினைக்கும் பிரிவினைவாத சக்திகளுக்கு எதிராக மக்கள் போராட வேண்டும் என்று குடியரசு துணைத் தலைவர் திரு எம் வெங்கையா நாயுடு வலியுறுத்தியுள்ளார்.
நமது 75-ஆவது சுதந்திர ஆண்டில் பரந்த சமூகத்தில் ஒற்றுமை மற்றும் இணக்கத்தை மேலும் வலுப்படுத்த ஒவ்வொரு இந்தியரும் உறுதிமொழி மேற்கொள்ள வேண்டும் என்று அவர் தெரிவித்தார்.
ஹைதராபாத்தில் உள்ள ஸ்ரீ அரவிந்தர் சர்வதேச பள்ளியில் ஸ்ரீ அரவிந்தரின் வாழ்க்கை குறித்த புகைப்படக் கண்காட்சியை இன்று தொடங்கி வைத்து மாணவர்கள் மத்தியில் உரையாற்றிய அவர், இந்தியாவின் சிறப்பான எதிர்காலத்திற்காக, அனைத்து பிரிவினைகளையும் களைவது அவசியம் என்று கூறினார். மதத்தின் நேர்மறை அம்சங்களை எடுத்துரைத்த அவர், ஒவ்வொருவரும் தமது மதத்தின் உண்மையான உணர்வு நிலையை பின்பற்றினால், மத சச்சரவுகளே ஏற்படாது என்றார்.
சிறப்பான கலாச்சார மற்றும் ஆன்மீக இந்தியாவை மீண்டும் உருவாக்க ஸ்ரீ அரவிந்தர் அறைக்கூவல் விடுத்ததை நினைவுகூர்ந்த திரு நாயுடு, இந்தியாவின் தலைசிறந்த கலாச்சாரத்தின் முக்கிய அம்சமாக ஆன்மீகம் விளங்குவதாகவும், நமது அன்றாட வாழ்க்கையில் அதனைப் பின்பற்றுவது அவசியம் என்றும் வலியுறுத்தினார். ஒட்டுமொத்த உற்பத்தி வளர்ச்சியும், செல்வத்தின் உருவாக்கமும் முடிவு அல்ல என்று குறிப்பிட்ட குடியரசு துணைத் தலைவர், மாறாக அவை, மக்களின் வாழ்க்கையில் மகிழ்ச்சியை ஏற்படுவதற்கான காரணிகள் மட்டுமே என்றும் இதுவே நமது நோக்கமாகவும் இருக்க வேண்டும் என்றும் தெரிவித்தார்.
“இன்றைய தேவை, பொருள் செல்வம் மட்டுமல்ல, ஆன்மீக செல்வமும் தான் என்பதை ஒவ்வொரு மனிதரும் உணர வேண்டும்”, என்றும் அவர் குறிப்பிட்டார்.
உலக ஒற்றுமைக்கான ஸ்ரீ அரவிந்தரின் தொலைநோக்குப் பார்வையை புதுச்சேரியில் உள்ள ஆரோவில் எடுத்துரைப்பதாக குடியரசு துணைத் தலைவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751967
மத்திய அமைச்சரவை
காப்புரிமை பேச்சுவார்த்தை திட்டத்திற்கு மத்திய அமைச்சரவை ஒப்புதல் அளித்துள்ளது
ஆர்வமுள்ள நாடுகள் அல்லது பிராந்தியங்களில் உள்ள பல்வேறு காப்புரிமை அலுவலகங்களுடன், இந்திய காப்புரிமைகள், வடிவமைப்புகள், வர்த்தகச் சின்னங்களின் தலைமைக் கட்டுப்பாட்டு அதிகாரியின் கீழ் உள்ள இந்திய காப்புரிமை அலுவலகம் பேச்சுவார்த்தை நடத்துவதற்கான ஆலோசனைக்குப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
இந்தத் திட்டம் தொடக்கத்தில் ஜப்பான் காப்புரிமை அலுவலகம் – இந்திய காப்புரிமை அலுவலகம் இடையே முன்னோட்ட அடிப்படையில், மூன்றாண்டு காலத்திற்கு நடைமுறைக்கு வரும்.
இந்தத் திட்டம் இந்திய காப்புரிமை அலுவலகத்திற்கு கீழ்க்காணும் பயன்களை அளிக்கும்.
காப்புரிமை விண்ணப்பங்களைப் பைசல் செய்வதற்கான கால அவகாசம் குறையும்
காப்புரிமை விண்ணப்பங்கள் நிலுவையில் இருப்பது குறையும்
காப்புரிமை விண்ணப்பங்களை ஆய்வு செய்வது மற்றும் சோதிப்பதில் தரம் மேம்படும்
குறு, சிறு மற்றும் நடுத்தர தொழில்கள், புதிதாக தொடங்கப்படும் தொழில்கள் உட்பட இந்தியக் கண்டுபிடிப்பாளர்களின் காப்புரிமை விண்ணப்பங்களை ஜப்பானில் ஆய்வு செய்வது துரிதப்படுத்தும்
தொழில் வர்த்தக அமைச்சரின் முடிவுப்படி இந்தத் திட்டத்தின் நோக்கம் எதிர்காலத்தில் விரிவுப்படுத்தப்படும். இதன் அமலாக்கத்திற்குக் காப்புரிமை அலுவலகங்கள் தங்களுக்கான வழிகாட்டு நெறிமுறைகளை தாங்களே வகுத்துக் கொள்ளலாம்.
சிறப்பு சேவைகள் மற்றும் கட்டுரைகள்
“21 ஆம் நூற்றாண்டில் இளைஞர்கள் வாய்ப்புகளும் உளவியல் சவால்களும்", இளைஞர் மேம்பாட்டுக்கான இரண்டு நாள் தேசிய மாநாடு தொடங்கியது
ராஜீவ் காந்தி தேசிய இளைஞர் மேம்பாட்டு நிறுவனம்  புதுதில்லியில் உள்ள இந்திய சமூக அறிவியல் ஆராய்ச்சி கவுன்சிலுடன்  இணைந்து மார்ச் 24 மற்றும் 25, 2023 ஆகிய தேதிகளில் “21 ஆம் நூற்றாண்டில் இளைஞர்கள்: வாய்ப்புகள் மற்றும் உளவியல் சவால்கள்” என்ற தலைப்பில் தேசிய மாநாட்டை நடத்துகின்றனர். பயன்பாட்டு உளவியல் துறை மற்றும் சமூக சேவைத் துறை, RGNIYD உடன் இணைந்து ICMR-NIRT இணைந்து இந்த நிகழ்வை ஏற்பாடு செய்திருந்தார். இந்நிகழ்வில் உளவியல் மற்றும் சமூகப் பணித் துறையைச் சேர்ந்த புகழ்பெற்ற கல்வியாளர்கள், ஆராய்ச்சியாளர்கள் மற்றும் பயிற்சியாளர்கள் கலந்து கொண்டனர்.
இந்த மாநாட்டின் தொடக்க விழா இன்று  RGNIYD கருத்தரங்க அரங்கில் நடைபெற்றது. உதவிப் பேராசிரியர், சமூகப் பணித் துறை, முனைவர் சு. லலிதா வரவேற்புரையாற்றினார். RGNIYD இயக்குநர், பேராசிரியர் சிப்நாத் தேப் தொடக்க உரையாற்றினார், -இந்தியாவில் இளைஞர்களின் முக்கியத்துவம் குறித்து பேசினார், அதில் அவர் தற்போதைய இளைஞர்கள் எதிர்கொள்ளும் பிரச்சினைகள் மற்றும் சவால்களை வலியுறுத்தினார். அதைத் தொடர்ந்து, ICMR-NIRT சமூக மற்றும் நடத்தை ஆராய்ச்சித் துறையின் முன்னாள் விஞ்ஞானி மற்றும் தலைவர் டாக்டர் பீனா இ தாமஸ் சிறப்புரையாற்றினார், அதில் அவர் தற்போதைய தலைமுறை ஊடக அடிமைத்தனத்தில் சமூகத்தின் சமூக இணைப்பின் முக்கியத்துவத்தை வலியுறுத்தினார். மேற்கு வங்க மாநிலம் ஸ்ரீநிகேதன் விஸ்வபாரதியின் சமூகப் பணித் துறை பேராசிரியர் பி.கே.கோஷ் சிறப்புரையாற்றினார், அதில் அவர் சமூகப் பணி பயிற்சி மற்றும் சமூகப் பணிக் கல்வியில் இளைஞர்களின் கண்ணோட்டங்களை வளர்க்க வேண்டியதன் அவசியம் குறித்துப் பேசினார்.
பெங்களூரு NIMHANS மருத்துவ உளவியல் துறை டாக்டர் பி.என்.ரூபேஷ் சிறப்புரையாற்றினார், அதில் அவர் சமூகத்தில் வளர்ந்து வரும் விரைவான மாற்றங்களுக்கு ஏற்ப சமூகத்தின் திருத்த வழிமுறைகளை சரிசெய்வதை பற்றி பேசினார். RGNIYD பயன்பாட்டு உளவியல் துறையின் உதவி பேராசிரியரும் தலைவருமான டாக்டர் ஷில்பா பிசென் நன்றியுரையுடன் தொடக்க அமர்வு நிறைவடைந்தது.
இரண்டு நாட்கள் நடைபெறும் இந்த மாநாட்டில், 2 கருத்தரங்குகள், 2 குழு விவாதங்கள், 2 முழுமையான அமர்வுகள் மற்றும் 10 தொழில்நுட்ப அமர்வுகள் திட்டமிடப்பட்டுள்ளன. இந்த மாநாட்டின் TISS, NIMHANS, விஸ்வ பாரதி போன்ற புகழ்பெற்ற கல்வி நிறுவனங்களைச் சேர்ந்த உளவியல் மற்றும் சமூகப் பணித் துறையில் இருந்து பங்கேற்கின்றனர். இந்த மாநாட்டிற்காக சமர்ப்பிக்கப்பட்ட ஆய்வுக் கட்டுரைகளின் நடவடிக்கைகள் சுருக்கங்களின் மின்னூலாக வெளியிடப்படும்.
இந்நிகழ்ச்சியில் 300-க்கும் மேற்பட்டோர் கலந்து கொண்டனர். இளைஞர் பிரச்சினைகள் மற்றும் இளைஞர் மேம்பாடு குறித்து பல்வேறு கோணங்களில் விவாதிக்க அனைத்து தரப்பினருக்கும் இந்த திட்டம் வாய்ப்பளிக்கின்றது.
பிரதமர் அலுவலகம்
சத்தீஸ்கர் ஆளுநர் திரு. பல்ராம்ஜி தாஸ் டான்டன் மறைவுக்கு பிரதமர் இரங்கல்
சத்தீஸ்கர் ஆளுநர் திரு. பல்ராம்ஜி தாஸ் டான்டன் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். சத்தீஸ்கர் ஆளுநர் திரு. பல்ராம்ஜி தாஸ் டான்டனின் மறைவு தமக்கு வருத்தம் அளிப்பதாக அவர் தெரிவித்துள்ளார்.
மிகவும் மதிக்கத்தக்க தலைவரை நாம் இழந்திருப்பதாகவும், சமூகத்திற்கான அவரது சேவை என்றும் நினைவில் கொள்ளப்படும் என்று கூறினார். துயரமான இந்த தருணத்தில் அவரது குடும்பத்தினர் மற்றும் அவர் நலம் நாடுபவர்களின் உணர்ச்சிகளோடு தாம் தம்மை இணைத்துக் கொள்வதாக கூறியுள்ளார்.
பஞ்சாபில் அமைதி மற்றும் வளர்ச்சிக்காக பல ஆண்டுகள் திரு. பல்ராம்ஜி தாஸ் டான்டன் பணியாற்றியதாக அவர் கூறியுள்ளார். தொழில் மற்றும் தொழிலாளர் நலத்துறைகளில் மிகவும் ஈடுபாடு கொண்ட அவரது நிர்வாக அனுபவம் மாநிலத்திற்கு சிறப்பை தந்ததாக கூறியுள்ளார். அவசர நிலையை எதிர்ப்பதில் அவர் காட்டிய உறுதிப்பாட்டுக்காக அவர் என்றுமே நினைவில் கொள்ளப்படுவார் என்றார் பிரதமர்.
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
இந்தியாவில் கடந்த 24 மணி நேரத்தில் 54.24 லட்சம் கொவிட் தடுப்பூசிகள் செலுத்தப்பட்டன.
நாடு தழுவிய தடுப்பூசித் திட்டத்தின் கீழ் இதுவரை 29.46 கோடி தடுப்பூசிகள் போடப்பட்டுள்ளன.
கடந்த 24 மணி நேரத்தில் இந்தியாவில் 50,848 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 82 நாட்களுக்குப் பிறகு 6,43,194 ஆகக் குறைந்துள்ளது.
நம் நாட்டில் இதுவரை 2,89,94,855 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 68,817 பேர் குணமடைந்து வீடு திரும்பியுள்ளார்கள்.
தொடர்ந்து 41-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 96.56 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 3.12 சதவீதமாக உள்ளது.
தினசரி தொற்று உறுதி வீதம் தொடர்ந்து 16 நாட்களாக 5 சதவீதத்திற்கும் குறைவாக, 2.67 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 39.59 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729570
பிரதமர் அலுவலகம்
பைசாகியை முன்னிட்டு நாட்டு மக்களுக்கு பிரதமர் வாழ்த்து
பைசாகியை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“பைசாகியான இந்த புனிததினத்தில் நாட்டு மக்களுக்கு எனது வாழ்த்துக்கள். புதிய தொடக்கத்தை குறிக்கும் இந்த புனித நாள் ஒவ்வொருவரின் வாழ்க்கையிலும் புதிய ஆற்றலையும் புதிய உற்சாகத்தையும் ஊக்குவிக்க வேண்டும்.” , என்று பிரதமர் தனது வாழ்த்து செய்தியில் கூறியுள்ளார்.
(
இளைஞர் நலன் மற்றும் விளையாட்டு அமைச்சகம்
இந்தியாவின் உடற்யிற்சி இயக்கத்துக்கு சர்வதேச சுகாதார நிறுவனம் பாராட்டு, அனைத்து துறை பிரபலங்களும் ஆதரவு
ஒரு நாளைக்கு அரை மணி நேரம் உடற்பயிற்சி செய்யுமாறு பிரதமர் திரு நரேந்திர மோடி மக்கள் அனைவருக்கும் விடுத்த அழைப்பு, சர்வதேச சுகாதார நிறுவனத்தின் பாராட்டைப் பெற்றுள்ளது.
"ஃபிட்னஸ் கா டோஸ், ஆதா கன்டா ரோஜ்  என்னும் பிரச்சாரத்தின் மூலம் உடற்பயிற்சியை ஊக்கப்படுத்தும் இந்தியாவின் முன்னெடுப்பை உலக சுகாதார நிறுவனம் பாராட்டுகிறது," என்று அந்த அமைப்பு டிவிட்டரில் பதிவிட்டுள்ளது.
ஃபிட் இந்தியா இயக்கத்தின் ஒரு பகுதியாக டிசம்பர் 1 அன்று மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூவால் தொடங்கப்பட்ட இந்தப் பிரச்சாரம், பல்வேறு துறைகளை சேர்ந்த பிரபலங்களின் பாராட்டைப் பெற்றுள்ளது.
இந்தி திரைப்படத் துறையினர், விளையாட்டு வீரர்கள், எழுத்தாளர்கள், மருத்துவர்கள், உடல்நல ஊக்கமளிப்பவர்கள் உள்ளிட்டோர் தினமும் 30 நிமிடங்கள் உடற்பயிற்சி செய்யுமாறு நாட்டு மக்களை கேட்டுக் கொண்டுள்ளனர்.
பேட்மின்டன் உலக சாம்பியன் பி வி சிந்து, எழுத்தாளர் சேத்தன் பகத், வாழ்க்கை முறை மற்றும் உடல் நல நிபுணர் லியூக் கொட்டின்ஹோ, துப்பாக்கி சுடுதலில் உலக கோப்பையை வென்ற அபூர்வி சந்தேலா உள்ளிட்ட பலரும் இந்த பிரச்சாரத்திற்கு ஆதரவு தெரிவித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679690
ரெயில்வே அமைச்சகம்
ரயில் கர்மயோகி இயக்கத்தின் கீழ், 51,000-க்கும் அதிகமான முன்கள ரயில்வே பணியாளர்களுக்கு பயிற்சி
ரயில் கர்மயோகி இயக்கத்தின் கீழ், 51,000-க்கும் அதிகமான முன்கள ரயில்வே பணியாளர்களுக்கு பயிற்சி அளிக்கப்பட்டுள்ளது. ரயில்வே அமைச்சகத்தின் கீழ் இயங்கும் மத்திய பயிற்சி நிறுவனமான இந்திய ரயில்வே போக்குவரத்து மேலாண்மை நிறுவனத்தில் பயிற்சி பெற்ற பயிற்சியாளர்களால் இந்த ஊழியர்கள் பயிற்றுவிக்கப்பட்டுள்ளனர்.
இந்த பயிற்சி பிப்ரவரி மாதம் 28-ந் தேதி தொடங்கியது. பல்வேறு மண்டலங்களைச் சேர்ந்த ஏழு கோட்டங்களைச் சேர்ந்த பயிற்சியாளர்கள் இதில் பங்கேற்றனர். இதுவரை எட்டு தொகுதிகளைச் சேர்ந்த 51,000-த்திற்கும் மேற்பட்ட களப் பணியாளர்களுக்கு பயிற்சி அளிக்கப்பட்டுள்ளது.
கர்மயோகி இயக்கம் மத்திய அரசால் 2020-ம் ஆண்டு செப்டம்பர் 20-ந் தேதி தொடங்கப்பட்டது. உலகின் எந்தப் பகுதியிலும் திறன் கட்டமைப்பு முன்முயற்சிகளை மேற்கொள்ளும் விதமாக இது செயல்படும். ரயில்வே அமைச்சகம் பிரதமரின் அழைப்பை முதலில் ஏற்று இந்தப் பயிற்சிக்கு ஏற்பாடு செய்தது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822937
பிரதமர் அலுவலகம்
ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள தாக்குதலுக்கு பிரதமர் கண்டனம்; ஜம்மு காஷ்மீர் மாநில ஆளுநர் மற்றும் முதல் அமைச்சரிடம் உரையாடினார்; தேவையான அனைத்து உதவிகளும் செய்யப்படும் என்று உறுதிபடுத்தினார்
ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்துள்ளார். இது தொடர்பாக ஜம்மு காஷ்மீர் மாநில ஆளுநர் திரு. என். என். வோஹ்ரா மற்றும் முதல் அமைச்சர் மெஹபூபா முப்தி ஆகியோரிடம் உரையாடிய பிரதமர் தேவையான அனைத்து உதவிகளும் செய்யப்படும் என்று உறுதி அளித்தார்.
“இது போன்று வெறுப்பு செயல்களுக்கும் கோழைத்தனமான தாக்குதலுக்கும் இந்தியா என்றும் அடிபணியாது.
ஜம்மு காஷ்மீர் மாநிலத்தில் நடத்தப்பட்ட இந்த தாக்குதலில் தனது அன்புக்கு உரியவர்களை பறிகொடுத்தவர்களுக்கு எனது இரங்கல்கள். காயமடைந்தவர்கள் விரைவில் குனமடையை பிரார்த்தனை செய்கிறேன்.
ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள இந்த கொடூர தாக்குதல் வார்த்தைகளால் விவரிக்க முடியாத வலியை அளித்துள்ளது. இந்த கொடூர செயலுக்கு அனைவருமே கடும் கண்டனம் தெரிவிப்பர்.
ஜம்மு காஷ்மீர் மாநில ஆளுநர் மற்றும் முதல் அமைச்சரிடம் தொலைபேசியில் உரையாடினேன், தேவையான அனைத்து உதவிகளும் செய்யப்படும் என்று உறுதி அளித்துள்ளேன்”, என்று பிரதமர் தனது கண்டன செய்தியில் குறிபிட்டுள்ளார்.
தகவல் மற்றும் ஒலிபரப்பு அமைச்சகம்
தில்லி புத்தகக் கண்காட்சியில் தகவல் ஒலிபரப்பு அமைச்சகத்தின் வெளியீட்டுப் பிரிவுக்கு விருது
தில்லி புத்தகக் கண்காட்சி 2023-ல் மத்திய அரசின் தகவல் ஒலிபரப்பு அமைச்சகத்தின் கீழ் செயல்படும் வெளியீட்டுப் பிரிவு சிறந்த நூல்களை காட்சிப்படுத்தியதற்கான வெள்ளிப் பதக்கத்தை வென்றுள்ளது. இன்று,  புதுதில்லியில் உள்ள பிரகதி மைதானத்தில் நடைபெற்ற புத்தகக் கண்காட்சியின் நிறைவு நாள் நிகழ்ச்சி மற்றும் விருது வழங்கும் விழாவில் இந்த விருது வழங்கப்பட்டது. வெளியீட்டுப் பிரிவின் தலைவரும் தலைமை இயக்குநருமான திருமதி அனுபமா பட்நாகர் இந்தவிருதைப் பெற்றார்.
தில்லியில் நடைபெற்ற புத்தகக் கண்காட்சியில் தகவல் மற்றும் ஒளிபரப்பு அமைச்சகத்தின் வெளியீட்டுப் பிரிவு அதன் புத்தகங்கள் மற்றும் இதழ்களை காட்சிப்படுத்தியது. காட்சிப்படுத்தப்பட்ட நூல்களை பார்வையாளர்கள் வெகுவாகப் பாராட்டினர். தேச கட்டமைப்பு, வரலாறு மற்றும் பாரம்பரியம், தலைவர்களின் வாழ்க்கை வரலாறு போன்றவை குறித்த நூல்கள் முதல் குழந்தைகள் இலக்கியம் வரை பல்வேறு பிரிவுகளில் நூல்கள் காட்சிப்படுத்தப்பட்டன. குடியரசுத் தலைவர் மாளிகைக் குறித்த புத்தகங்கள் மற்றும் குடியரசுத் தலைவர்கள், குடியரசு துணைத்தலைவர்கள் மற்றும் பிரதமர்களின் தேர்ந்தெடுக்கப்பட்ட உரைகளின் தொகுப்புகள் அடங்கிய நூல்களும் இடம்பெற்றன. இவையும் பார்வையாளர்கள் மத்தியில் பெரும் வரவேற்பைப் பெற்றன.
இப்பிரிவால் வருடாந்தம் வெளியிடப்பட்ட 'இந்தியா/பாரத்' என்ற பிரபலமான குறிப்புப் பதிப்பு, ஸ்டால் பார்வையாளர்களிடையே முக்கிய ஈர்ப்புகளில் ஒன்றாகும். கலை மற்றும் கலாச்சாரம் குறித்த இப்பிரிவின் அற்புதமான படப் புத்தகங்களும் பார்வையாளர்களுக்கு மிகவும் பிடித்தவை.இப்பிரிவின் சிறப்பு நூலான 'யோஜனா கிளாசிக்ஸ்' நூலை தகவல்மற்றும் ஒலிபரப்புத் துறை செயலர் அபூர்வா சந்திரா நேற்று வெளியிட்டார். இந்த புத்தகம் விரைவில் வெளியீடுகள் பிரிவு புத்தக காட்சியகம், சூச்னா பவன் மற்றும் வலைத்தளwww.publicationsdivision.nic.in கிடைக்கும்.
புத்தகங்களைத் தவிர, வெளியீடுகள் பிரிவின் பிரபலமான மற்றும் பரவலாக விநியோகிக்கப்பட்ட பத்திரிகைகளான யோஜனா, குருஷேத்ரா, ஆஜ்கல் மற்றும் பால் பாரதி ஆகியவை பார்வையாளர்களால் பெரிதும் பாராட்டப்பட்டன, அவர்கள் பத்திரிகைகளுக்கு தங்கள் மனமார்ந்த பாராட்டுகளைத் தெரிவித்தனர். இப்பிரிவினால் வெளியிடப்பட்ட வேலைவாய்ப்புச் செய்திகள் / ரோஸ்கர் சமாச்சார் வார இதழால் வழங்கப்பட்ட நிலையான மற்றும் பயனுள்ள வேலைவாய்ப்பு புதுப்பிப்புகளுக்காக பார்வையாளர்களால் பாராட்டப்பட்டது.
உள்துறை அமைச்சகம்
மத்திய உள்துறை அமைச்சர் திரு. அமித் ஷா தலைமையில் வடக்கு மண்டல கவுன்சிலின் 31 வது கூட்டம் நடைபெற உள்ளது
பஞ்சாப் மாநிலம் அமிர்தசரஸில் வரும் செவ்வாய் கிழமை நடைபெற உள்ள வடக்கு மண்டல கவுன்சிலின்31-வதுகூட்டத்திற்கு மத்திய உள்துறை அமைச்சரும், கூட்டுறவுத் துறை அமைச்சருமான அமித் ஷா, தலைமை தாங்குகிறார்.
வடக்கு மண்டல கவுன்சிலில் பஞ்சாப், ஹரியானா, ராஜஸ்தான், இமாச்சலப் பிரதேசம் ஆகிய மாநிலங்கள் மற்றும் டெல்லி, ஜம்மு காஷ்மீர், லடாக் மற்றும் சண்டிகர் ஆகிய யூனியன் பிரதேசங்கள் உள்ளன.
இந்திய அரசின் உள்துறை அமைச்சகத்தின் கீழ் உள்ள மாநிலங்களுக்கு இடையேயான கவுன்சில் செயலகம், பஞ்சாப் அரசுடன் இணைந்து இந்த கூட்டத்தை ஏற்பாடு செய்துள்ளது. வடக்கு மண்டல கவுன்சிலின் 31வது கூட்டத்தில் மாநிலங்களின் முதல்வர்கள், ஒவ்வொரு மாநிலத்திலிருந்தும் இரண்டு மூத்த அமைச்சர்கள் மற்றும் யூனியன் பிரதேசங்களின் துணைநிலை ஆளுநர்கள், நிர்வாகிகள் கலந்துக் கொள்ள உள்ளனர்.
மாநில அரசுகள் மற்றும் யூனியன் பிரதேசங்களின் தலைமைச் செயலாளர்கள் மற்றும் பிற மூத்த அதிகாரிகள் மற்றும் மத்திய அரசின் மூத்த அதிகாரிகளும் இந்த கூட்டத்தில் பங்கேற்க உள்ளனர்.
மாநில மறுசீரமைப்புச் சட்டம், 1956 இன் பிரிவு 15-22 இன் கீழ் 1957ஆம் ஆண்டில் ஐந்து மண்டல கவுன்சில்கள் நிறுவப்பட்டன. மத்திய உள்துறை அமைச்சர் இந்த ஐந்து மண்டல கவுன்சில்களின் தலைவராகவும், மாநில முதல்வர்கள் மற்றும் அந்தந்த மண்டல கவுன்சிலில் சேர்க்கப்பட்ட யூனியன் பிரதேசங்களின் நிர்வாகி, துணை நிலை ஆளுநர் ஆகியோர் இதன் உறுப்பினர்களாக உள்ளனர்.